[pic] | EUROPOS BENDRIJŲ KOMISIJA | Briuselis, 11.4.2007 KOM(2007) 179 galutinis Pasiūlymas TARYBOS SPRENDIMAS dėl Bendrijos pozicijos asociacijos taryboje Europos ir Viduržemio jūros šalių susitarimo dėl Europos bendrijos ir valstybių narių – vienos susitarimo šalies – ir Alžyro Liaudies Demokratinės Respublikos – kitos susitarimo šalies – asociacijos 76 ir 98 straipsnių įgyvendinimo atžvilgiu (pateikta Komisijos) AIŠKINAMASIS MEMORANDUMAS 1. Asociacijos susitarimas yra Europos Sąjungos ir Alžyro dvišalių santykių teisinis pagrindas. 2. 2005 m. rugsėjo 1 d. įsigaliojusiame Europos ir Viduržemio jūros šalių asociacijos su Alžyru susitarime numatyta, kad iki 2017 m. rugpjūčio 31 d. bus sukurta ES ir Alžyro laisvosios prekybos zona. Sukūrus laisvosios prekybos zoną sustiprės šalių partnerių ekonominių, institucinių ir socialinių sistemų integracija remiantis patvirtintomis teisinėmis priemonėmis. 3. Asociacijos susitarimo 98 straipsnyje numatyta steigti susitarimui įgyvendinti reikalingus organus. Susitarimo 76 straipsnyje numatyta steigti už bendradarbiavimo socialinių reikalų srityje nuostatų taikymo vertinimą atsakingą darbo grupę. 4. Susitarimams su kitomis Viduržemio jūros šalimis partnerėmis, tokiomis kaip Marokas, Tunisas, Jordanija ir Izraelis, įgyvendinti sukurta institucinė iš pakomitečių sudaryta struktūra. Šiame pasiūlyme laikomasi tokios pat schemos ir struktūros. 5. Alžyras pasirengęs stiprinti bendradarbiavimą asociacijos susitarimo nuostatose apibrėžtose įvairiose srityse. 6. Atsižvelgdama į tai ir kaip numatyta asociacijos susitarime, Europos Komisija Tarybai siūlo steigti už socialinius reikalus atsakingą darbo grupę ir šešis pakomitečius, kurie padėtų įgyvendinti susitarimą asociacijos tarybai ir komitetui. Šie pakomitečiai svarstys techninio pobūdžio klausimus, kurių neįmanoma išsamiai išnagrinėti asociacijos komitete. 7. Darbo grupė ir šeši pakomitečiai, kuriuos siūlome steigti, vadinsis: i) socialinių reikalų darbo grupė, ii) pramonės, prekybos ir paslaugų pakomitetis, iii) transporto, aplinkos ir energetikos pakomitetis, iv) informacinės visuomenės, mokslinių tyrimų, naujovių, švietimo, garso bei vaizdo sektoriaus ir kultūros pakomitetis, v) žemės ūkio ir žuvininkystės pakomitetis, vi) teisingumo ir vidaus reikalų pakomitetis ir vii) muitinių bendradarbiavimo pakomitetis. 8. Kalbant apie pakomitečių veiklos organizavimą, kai (pakaitomis su Alžyro atstovais) jiems pirmininkauti turi Bendrija, remiantis 2002 m. kovo 25 d. Tarybos sprendimu dėl pirmininkavimo asociacijos su Viduržemio jūros šalimis komitetuose jiems pirmininkaus Komisija. Pagal šį sprendimą teisingumo ir vidaus reikalų pakomitečiui ES pirmininkaus, laikydamasi tų pačių taisyklių, kokios taikomos asociacijos komiteto pirmininkavimui. Svarstant Europos Sąjungos sutarties V ir VI antraštinių dalių taikymo sričiai priklausančius klausimus, pakomitečiui pirmininkaus Tarybai pirmininkaujančios valstybės narės atstovas, išreikšsiantis ir valstybių narių poziciją. Šiuo atveju Komisija aktyviai dalyvaus parengiamuosiuose darbuose ir apibrėžiant pakomitečių posėdžių tikslus. 9. Tikslas, kiekvieno pakomitečio svarstomos temos ir įgyvendinimo taisyklės išdėstytos priede pateikiamose darbo tvarkos taisyklėse. Pasiūlymas TARYBOS SPRENDIMAS dėl Bendrijos pozicijos asociacijos taryboje Europos ir Viduržemio jūros šalių susitarimo dėl Europos bendrijos ir valstybių narių – vienos susitarimo šalies – ir Alžyro Liaudies Demokratinės Respublikos – kitos susitarimo šalies – asociacijos 76 ir 98 straipsnių įgyvendinimo atžvilgiu EUROPOS SAJUNGOS TARYBA, atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą, atsižvelgdama į Komisijos pasiūlymą[1], kadangi: (1) 2002 m. balandžio 22 d. pasirašytas ir 2005 m. rugsėjo 1 d. įsigaliojo Europos ir Viduržemio jūros šalių susitarimas dėl Europos bendrijos ir valstybių narių – vienos susitarimo šalies – ir Alžyro Liaudies Demokratinės Respublikos – kitos susitarimo šalies – asociacijos. (2) Susitarimo 76 straipsnyje numatyta steigti už socialinių nuostatų įgyvendinimo vertinimą atsakingą darbo grupę. (3) Susitarimo 98 straipsnyje numatyta, kad asociacijos taryba gali nuspręsti steigti bet kokią susitarimui įgyvendinti reikalingą darbo grupę arba organą, NUSPRENDĖ: Vienintelis straipsnis Pozicija, kurią asociacijos taryboje, įsteigtoje Europos bendrijos ir valstybių narių – vienos susitarimo šalies – ir Alžyro Liaudies Demokratinės Respublikos – kitos susitarimo šalies – sudarytu Europos ir Viduržemio jūros šalių susitarimu, turi priimti Bendrija šio susitarimo 76 ir 98 straipsnių įgyvendinimo atžvilgiu, grindžiama prie šio sprendimo pridedamu asociacijos tarybos sprendimo projektu. Darbo grupei ir pakomitečiams Europos bendrijos ir valstybių narių vardu pirmininkauja Europos Komisijos atstovas. Apie šios darbo grupės ir pakomitečių posėdžius valstybės narės informuojamos ir gali juose dalyvauti. Tarybai pirmininkaujančios šalies atstovas išreiškia ES poziciją Europos Sąjungos sutarties V ir VI antraštinių dalių taikymo sričiai priklausančiais klausimais. Šiuo atveju Komisija aktyviai dalyvauja parengiamuosiuose darbuose ir apibrėžiant darbo grupės bei pakomitečių posėdžių tikslus. Priimta Briuselyje, Tarybos vardu Pirmininkas A PRIEDAS Projektas ES IR ALŽYRO ASOCIACIJOS TARYBOS SPRENDIMAS dėl asociacijos komiteto pakomitečių ir socialinių reikalų darbo grupės steigimo ES IR ALŽYRO ASOCIACIJOS TARYBA, atsižvelgdama į Europos ir Viduržemio jūros šalių susitarimą dėl Europos bendrijos ir valstybių narių – vienos susitarimo šalies – ir Alžyro Liaudies Demokratinės Respublikos – kitos susitarimo šalies – asociacijos, kadangi: (1) Ne vėliau kaip 2017 m. rugpjūčio 31 d. numatyta sukurti laisvosios prekybos zoną tarp ES ir Alžyro Liaudies Demokratinės Respublikos. (2) Dėl Europos ir Viduržemio jūros šalių susitarimų įgyvendinimo ir tolesnės Europos ir Viduržemio jūros šalių partnerystės Europos Sąjungos santykiai su Viduržemio jūros pietinėmis šalimis tampa vis sudėtingesni. (3) Įsteigti kitų asocijuotųjų šalių asociacijos komitetų pakomitečiai partnerystės prioritetų įgyvendinimui ir teisės aktų derinimui stebėti. (4) Siekiant tvaraus vystymosi, reikia įtraukti aplinką į sektorinę politiką. (5) Susitarimo 98 straipsnyje numatyta steigti susitarimui įgyvendinti reikalingas darbo grupes arba organus; susitarimo 76 straipsnyje numatyta steigti už socialinių nuostatų įgyvendinimo vertinimą atsakingą darbo grupę, NUSPRENDĖ: Vienintelis straipsnis Įsteigiami 1 priede išvardyti ES ir Alžyro asociacijos komiteto darbo grupė bei pakomitečiai ir priimamos 2 priede pateiktos šių pakomitečių darbo tvarkos taisyklės. Grupė ir pakomitečiai pavaldūs asociacijos komitetui, kuriam jie teikia ataskaitą po kiekvieno posėdžio. Už socialinius reikalus atsakinga darbo grupė ir pakomitečiai neturi sprendimo teisės. Asociacijos komitetas imasi kitų tinkamam jų veikimui užtikrinti reikalingų veiksmų ir apie tai informuoja asociacijos tarybą. Asociacijos taryba gali nuspręsti steigti kitus pakomitečius ar grupes arba panaikinti esamus pakomitečius ar grupes. Šis sprendimas įsigalioja jo priėmimo dieną. Priimta, Asociacijos tarybos vardu 1 PRIEDAS ES IR ALŽYRO ASOCIACIJOS SUSITARIMAS ASOCIACIJOS KOMITETUI PAVALDŪS SOCIALINIŲ REIKALŲ DARBO GRUPĖ IR PAKOMITEČIAI (1) Socialinių reikalų darbo grupė (2) Pramonės, prekybos ir paslaugų pakomitetis (3) Transporto, aplinkos ir energetikos pakomitetis (4) Informacinės visuomenės, mokslinių tyrimų, naujovių, švietimo, garso bei vaizdo sektoriaus ir kultūros pakomitetis (5) Žemės ūkio ir žuvininkystės pakomitetis (6) Teisingumo ir vidaus reikalų pakomitetis (7) Muitinių bendradarbiavimo pakomitetis Šiuo metu su demokratiniais principais ir žmogaus teisėmis susiję klausimai svarstomi politinio dialogo sąlygomis pagal asociacijos susitarimą, tačiau vėliau, kai tik dialogas taps išsamesnis, bus svarstomi specialaus forumo funkciją atliksiančiame ad hoc komitete. 2 PRIEDAS DARBO TVARKOS TAISYKLĖS ES ir Alžyro socialinių reikalų darbo grupė 1. Sudėtis ir pirmininkavimas Darbo grupę sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jai pakaitomis pirmininkauja abi šalys. 2. Vaidmuo Darbo grupė pavaldi asociacijos komitetui, kuriam ji atsiskaito po kiekvieno posėdžio. Darbo grupė neturi sprendimo teisės, tačiau asociacijos komitetui gali teikti pasiūlymus. 3. Tikslas Darbo grupė svarsto asociacijos susitarimo įgyvendinimą toliau išvardytose srityse. Pirmiausia ji vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Darbo grupė svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a- Diskriminacijos dėl pilietybės tarp Alžyro pilietybės darbuotojų ir kiekvienos valstybės narės darbuotojų, susijusios su darbo sąlygomis, atlyginimu, atleidimu iš darbo ir socialine apsauga (kaip apibrėžta susitarime) nebuvimo principo laikymasis 3.b- Susitarimo 68–71 straipsniuose nurodytų socialinės apsaugos nuostatų taikymas 3.c- Pagal susitarimo 72 straipsnį vykdomas dialogas socialinių reikalų srityje, įskaitant teisėtai Europos Sąjungoje gyvenančios nacionalinės bendruomenės integravimo sąlygas ir jos apsaugą nuo diskriminacijos bei islamofobijos 3.d- Susitarimo 74 straipsnyje minėtas bendradarbiavimas socialinių reikalų srityje, visų pirma gyvenimo sąlygų, socialinio draudimo sistemos ir sveikatos priežiūros gerinimas, darbo vietų kūrimas ir moters įtakos ekonominiame bei socialiniame vystymesi skatinimas. Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Darbo grupė gali svarstyti klausimus, susijusius su viena, keliomis arba visomis minėtomis sritimis. 4. Sekretoriatas Darbo grupės nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su darbo grupe susiję pranešimai siunčiami jos sekretoriams. 5. Posėdžiai Darbo grupė posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą sušaukti darbo grupės posėdį, kitos šalies sekretorius atsako per 15 darbo dienų. Ypatingos skubos atvejais abiejų šalių sutarimu darbo grupė gali būti sušaukiama greičiau. Prašymai sušaukti posėdžius turi būti pateikiami raštu. Darbo grupės posėdžiai rengiami abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, darbo grupė į posėdžius gali kviesti ekspertus, kad šie jai pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į darbo grupės darbotvarkę siunčiami darbo grupės sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę darbo grupė patvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Darbo grupės sekretoriai asociacijos komiteto sekretoriams ir pirmininkui perduoda po vieną protokolo su darbo grupės pasiūlymais egzempliorių. 8. Viešumas Jei nenusprendžiama kitaip, darbo grupės posėdžiai nėra vieši. DARBO TVARKOS TAISYKLĖS ES IR ALŽYRO PAKOMITETIS Pramonė, prekyba ir paslaugos 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a- Asociacijos susitarimo 53 straipsnyje apibūdintas pramoninis bendradarbiavimas 3.b- Prekybos klausimai, galimybė naudotis rinka; prekybos tam tikrais pramonės, žemės ūkio, perdirbtais žemės ūkio ir žuvininkystės produktais liberalizavimas 3.c- Paslaugos, tarp jų – finansinės ir banko, ir įsisteigimo laisvė (tarpvalstybinės paslaugos, komercinis atstovavimas, laikinasis atstovavimas fiziniams asmenims) 3.d- Turizmas ir amatai 3.e - Investicijų skatinimas ir apsauga 3.f - Vartotojų apsauga 3.g - Techniniai nuostatai, metrologija, akreditavimas, standartizacija, normalizacija, sertifikavimas, atitikties vertinimas ir rinkos priežiūra 3.h - Konkurencijos teisė ir valstybės pagalba 3.i - Intelektinės, pramoninės ir komercinės nuosavybės teisės 3.j - Viešieji pirkimai 3.k- Įmonėms taikomų procedūrų supaprastinimas 3.l- Verslumo ugdymas ir mokymas Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai rengiami abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. DARBO TVARKOS TAISYKLĖS ES IR ALŽYRO PAKOMITETIS Transportas, aplinka ir energetika 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant bei taikant teisės aktus ir įtraukiant aplinkosaugos politiką į visas asociacijos susitarimo sritis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a - Transportas: visų pirma infrastruktūros (ypač jungčių tinklų) modernizavimas ir priežiūra, jūrų ir oro transporto saugumas ir patikimumas, ypač jūrų uostų, geležinkelių, oro uostų ir automobilių kelių tinklų kontrolė bei valdymas, pažangių transporto sistemų skatinimas ir informacinių technologijų naudojimas visų rūšių transporte, automobilių kelių ir geležinkelių jungčių su kaimyninėmis šalimis plėtojimas, įvairiarūšės sistemos gerinimas ir regioninio bendradarbiavimo stiprinimas. 3.b - Aplinka: visų pirma aplinkosaugos galimybės asociacijos susitarimo numatytose prioritetinėse srityse (dykumėjimas; vandens išteklių ir atliekų tvarkymas; druskėjimas; pramonės, miesto ir jūrų taršos kontrolė bei prevencija, jūros aplinkos ir biologinės įvairovės apsauga, kt.) ir aplinkos aspekto įtraukimas į Europos ir Viduržemio jūros šalių partnerystės prioritetinius sektorius siekiant tvaraus vystymosi. Vanduo: visų pirma infrastruktūra, modernizavimas, valdymas, galimybės naudotis vandens ištekliais užtikrinimas ir moksliniai tyrimai. 3.c - Energetika: bendradarbiavimas energetikos ir asociacijos susitarimo 61 straipsnyje išvardytų šachtų srityje; ES ir Alžyro strateginio dialogo energetikos klausimais užmezgimas (susitarimo dėl strateginės partnerystės protokolas); bendrojo intereso energetikos infrastruktūrų plėtojimo bendradarbiaujant su tarptautinėmis ir privačiomis institucijomis stebėjimas; Magrebo elektros energijos rinka ir integracija į ES vidaus rinką. Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. DARBO TVARKOS TAISYKLĖS ES IR ALŽYRO PAKOMITETIS Informacinė visuomenė, moksliniai tyrimai, naujovės, švietimas, garso bei vaizdo sektorius ir kultūra 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a - Institucijų ir tyrimų galimybių mokslo, technologijų ir naujovių srityje didinimas, įskaitant mokslinių ir techninių tyrimų rezultatų naudojimą pramonėje ir MVĮ, susitarimo dėl Alžyro Liaudies Demokratinės Respublikos prisijungimo prie mokslinių tyrimų pagrindų programos priežiūra, technologinės naujovės, naujųjų technologijų perdavimas, žinių sklaida, mokslinio ir technologinio bendradarbiavimo su ES susitarimo vykdymas. 3.b - Bendradarbiavimas elektroninių ryšių ir informacinių technologijų srityje 3.c - Švietimo, mokymo (taip pat profesinio) ir jaunimo reformos, įskaitant teisės į švietimą suteikimą daugiau moterų3.d - Bendradarbiavimas kultūros ir garso bei vaizdo sektoriuose 3.e - Alžyro piliečių, mokslininkų, studentų ir organizacijų dalyvavimas Bendrijos mokslinių tyrimų, technologijų ir naujovių plėtros programose, taip pat svarbiose švietimo, mokymo ir jaunimo programose 3.f - Elektroninių ryšių tinklų bei paslaugų politika ir teisės aktai Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. DARBO TVARKOS TAISYKLĖS ES IR ALŽYRO PAKOMITETIS Žemės ūkis ir žuvininkystė 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a- Žemės ūkio, žuvininkystės ir miškų sektorių modernizavimas ir restruktūrizacija 3.b- Prekyba tam tikrais pramonės, žemės ūkio, perdirbtais žemės ūkio ir žuvininkystės produktais (įskaitant pardavimo ir platinimo tinklų modernizavimą) 3.c - Bendradarbiavimas žemės ūkio ir kaimo plėtros srityse 3.d - Veterinarijos ir augalų sveikatos klausimai, visų pirma maistą reglamentuojančių teisės aktų modernizavimas 3.e - Gamtos, įskaitant žuvininkystės, išteklių išsaugojimas ir racionalus valdymas; aplinkos, ypač jūros, išsaugojimas 3.f - Bendradarbiavimas pagal ES greitojo perspėjimo sistemą Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. DARBO TVARKOS TAISYKLĖS ES IR ALŽYRO PAKOMITETIS Teisingumas ir vidaus reikalai 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a- Asmenų judėjimas: - asociacijos susitarimo 83 straipsnio dėl asmenų judėjimo, įskaitant galimybių palengvinti trumpalaikių vizų išdavimo tam tikrų kategorijų asmenims tvarką svarstymą, įgyvendinimas - bendradarbiavimas pagal asociacijos susitarimo 84 straipsnį nelegalios imigracijos prevencijos ir kontrolės srityje; readmisijos susitarimai 3.b - Teisinis, teisminis (civilinėse ir baudžiamosiose bylose) ir policijos bendradarbiavimas 3.c - Bendradarbiavimas kovos su organizuotu nusikalstamumu, įskaitant prekybą žmonėmis, terorizmą, pinigų plovimą, narkotikus ir narkomaniją, rasizmą, ksenofobiją ir islamofobiją, srityje 3.d - Bendradarbiavimas kovos su korupcija srityje Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. DARBO TVARKOS TAISYKLĖS ES IR ALŽYRO PAKOMITETIS Muitinių bendradarbiavimas 1. Sudėtis ir pirmininkavimas Pakomitetį sudaro Europos bendrijos bei valstybių narių ir Alžyro Liaudies Demokratinės Respublikos vyriausybės atstovai; jam pakaitomis pirmininkauja abi šalys. 2. Vaidmuo Pakomitetis pavaldus asociacijos komitetui, kuriam jis atsiskaito po kiekvieno posėdžio. Pakomitetis neturi sprendimo teisės, tačiau asociacijos komitetui gali teikti pasiūlymus. 3. Darbo sritys Pakomitetis svarsto asociacijos susitarimo įgyvendinimą toliau išvardytose srityse. Pirmiausia jis vertina pažangą, padarytą derinant, įgyvendinant teisės aktus ir jų laikantis. Prireikus svarsto bendradarbiavimo valstybės tarnybos srityje klausimus. Pakomitetis svarsto visas toliau išvardytose srityse galinčias iškilti problemas ir siūlo veiksmus, kurių būtų galima imtis. 3.a - Prekių kilmės taisyklės 3.b - Bendrosios muitinės procedūros, muitų nomenklatūra, muitinės vertė 3.c - Muito tarifų režimai 3.d - Muitinių bendradarbiavimas Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais, pavyzdžiui, statistikos. Pakomitetis gali nagrinėti klausimus, susijusius su viena, keliomis arba visomis nurodytomis sritimis. 4. Sekretoriatas Pakomitečio nuolatinių sekretorių pareigas kartu eina Europos Komisijos pareigūnas ir Alžyro Liaudies Demokratinės Respublikos vyriausybės pareigūnas. Visi su pakomitečiu susiję pranešimai siunčiami pakomitečio sekretoriams. 5. Posėdžiai Pakomitetis posėdžiauja kaskart, kai to reikia. Posėdis gali būti šaukiamas vienos iš šalių prašymu; prašymas perduodamas atsakingam sekretoriui, kuris jį įteikia kitai šaliai. Gavęs prašymą dėl pakomitečio posėdžio sušaukimo, kitos šalies sekretorius atsako per 15 darbo dienų. Ypatingos skubos atvejais pakomitečio posėdžiai abiejų šalių sutarimu gali būti sušaukiami greičiau. Prašymai sušaukti posėdžius turi būti pateikiami raštu. Pakomitečio posėdžiai vyksta abiejų šalių sutartu laiku ir vietoje. Pirmininkui sutikus, posėdžius šaukia atsakingas sekretorius. Prieš kiekvieną posėdį pirmininkui pranešama apie numatomą kiekvienos šalies delegacijos sudėtį. Jei abi šalys sutinka, pakomitetis į posėdžius gali kviesti ekspertus, kad šie jam pateiktų konkrečią prašomą informaciją. Siekiant užtikrinti tinkamą ryšį su esamais ir būsimais ES finansuojamais projektais bei programomis, jų koordinavimą ir kad posėdyje nustatytiems prioritetams būtų skirta reikiama parama, kiekviename posėdyje dalyvaus Alžyro Liaudies Demokratinės Respublikos Tarptautinio bendradarbiavimo ministerijos atstovas. 6. Posėdžių darbotvarkė Visi prašymai įtraukti klausimus į pakomitečio posėdžių darbotvarkę turi būti perduoti pakomitečio sekretoriams. Posėdžių laikiną darbotvarkę sudaro pirmininkas. Atsakingas sekretorius ne vėliau kaip likus 10 dienų iki posėdžio pradžios ją nusiunčia savo kolegai. Laikinoji darbotvarkė apima klausimus, kuriuos įtraukti į darbotvarkę sekretorių prašyta ne vėliau kaip likus 15 dienų iki posėdžio pradžios. Patvirtinamuosius dokumentus abi šalys privalo gauti likus ne mažiau kaip 7 dienoms iki posėdžio pradžios. Ypatingais ir (arba) skubiais atvejais šie terminai gali būti sumažinami, jei tam pritaria abi šalys. Darbotvarkę pakomitetis tvirtina kiekvieno posėdžio pradžioje. 7. Protokolai Protokolus sudaro ir po kiekvieno posėdžio juos tvirtina abu sekretoriai. Pakomitečio sekretoriai asociacijos komiteto sekretoriams ir pirmininkui perduoda vieną protokolo, kuriame pateikiami pakomitečio pasiūlymai, egzempliorių. 8. Viešumas Jei nenutariama kitaip, pakomitečio posėdžiai yra uždari. [1] OL C […], […], p. […].